ועדת הכספים, כנסת 18, פרוטוקול מספר 172, 2009-10-20 12:00

ציון פיניאן: אנחנו עוברים לנושא הבא.

טמיר כהן: הנושא הבא הוא הארכת מועד להגשת החשבונות של מפלגת הישראלים.

טמיר כהן: קיימת מפלגה שפנתה אלינו להאריך מועד להגשת הדוחות.

פניה קירשנבאום: טמיר זה כבר מה שדחינו.

פניה קירשנבאום: היתה דחייה עד אוגוסט, נכון?

שגית כהן: נכון.

שגית כהן: נעשתה דחייה לכל המפלגות עד 16.8 שנה זאת.

שגית כהן: מפלגת הישראלים מבקשת דחייה נוספת עד ה-20.10.2009 שזה היום.

שגית כהן: הם הגישו את הבקשה ב-22.9.

טמיר כהן: פנינו למבקר המבקר ממליץ לאשר להם את הדחייה.

פניה קירשנבאום: אני רוצה להגיד לכם שאני מאוד מופתעת.

פניה קירשנבאום: היה פה דיון סוער על דחייה עד ה-16.8.

פניה קירשנבאום: המבקר עמד פה ואמר שזה לא מתקבל על הדעת ועכשיו אנחנו דוחים.

שגית אפיק: רק לגבי המפלגה הזאת.

שגית אפיק: המבקר גם כותב שהם יגישו בנפרד את הדוח שלהם, לעומת יתר המפלגות.

ציון פיניאן: אני מבין שאין מניעה, גם המבקר לא מתנגד.

ציון פיניאן: מי בעד הבקשה להאריך את המועד?

ציון פיניאן: הצבעה בעד – רוב נגד – אין נמנעים – 2 (אלכס מילר, אורי אריאל)

ציון פיניאן: הבקשה אושרה, הישיבה נעולה.